George W. Bush

George Walker Bush (lahèr 6 Juli 1946) iyâ arèya Prèsidènna Amèrika Serikat ka-43. Salèrana èlantik 20 Jânuwari 2001 saellana mennang pèlèyan lèbât pemilu prèsidèn taon 2000 bân ngennèng polè è pemilu prèsidèn taon 2004. Jabatan kepresidenanna sè kapèng 2 marè è tangghâl 20 Jânuwari 2009. Sabellunna, salèrana aropa'aghi Gubernurra Texas sè ka-46 (1995-2000).

Bush pertamana èpèlè è taon 2000, bân dhâddhi prèsidèn ka-4 ḍâlem sejarana Amèrika Serikat sè èpèlè tanpa mamennangngaghi sowarana rakyat saellana 1824, 1876, bân 1888. Bush sè aghâmbhârrâghi abâ' dhibi'na mènangka "prèsidèn perrang", ngennèng pèlèyan polè è taon 2004 saellana kampanye pemilihan sè sengit bân panas. ḍâlem kampanye rèya, kapotosanna ka'angghuy mabâḍâ Perrang alabân Terorisme bân Perrag Irak èpadhâddhi isu sentral. Bush dhâddhi kandidat pertama sè ngaollè kamennangan mayoritassa sowara rakyat ḍârina ramana mennang 16 taon sabellunna. Ḍâlem tello pemilihan umum sabellunna, penampilan kandidat partai sè nomer 3 sè hebat ella ngalangè ka sè mennang ssowara rakyat, Gore bân Clinton, ka'angghut ngaollè sowara mayoritassa rakyat.

 Parmola'an oḍi'na 
George Bush èlahèrraghi è New Haven, Connecticut. Salèrana aropa'aghi ana' sarèyang ḍâri Prèsidèn George H. W. Bush. Aktivitassa ḍâlem dhunnya politik èmolaè ḍâri noro'na ḍâlem tim kampanye ramana mènangka Senator ḍâri Texas.

 Referensi